14.

Aftalen fokuserer på: — den primære tilgang til tiltag, der finansieres inden for rammerne af NDICI — et globalt Europa, er gennem geografiske programmer med henblik på at opnå størst mulig virkning af Unionens bistand og bringe Unionens tiltag tættere på partnerlandene og befolkningerne. Denne generelle tilgang suppleres af tematiske programmer og tiltag vedrørende hurtig reaktion, samtidig med at der sikres overensstemmelse og sammenhæng mellem alle programmer og tiltag — balance mellem de proceduremæssige bestemmelser og instrumentets globale anvendelsesområde. Der blev navnlig opnået enighed om, at programmeringsdokumenter for geografiske og tematiske programmer vil blive vedtaget ved hjælp af gennemførelsesretsakter, og Kommissionen tillægges beføjelse til at vedtage delegerede retsakter, navnlig for at ændre det maksimale beløb for tiltag til kapacitetsopbygning til støtte for udvikling og sikkerhed for udvikling, det maksimale beløb for garantien for foranstaltninger udadtil, det maksimale tilførselsbeløb og tilførselssatserne, de samarbejds- og interventionsområder, der er opført i bilag II, III og IV, de prioriterede områder for transaktioner under EFSD+ opført i bilag V og listen over de vigtigste resultatindikatorer i bilag VI, samt til at supplere forordningen med specifikke mål, prioriterede samarbejdsområder, tematiske mål og vejledende finansielle tildelinger for de udvalgte underregioner og med bestemmelser om oprettelse af en overvågnings- og evalueringsramme — en helhedsorienteret, koordineret og fokuseret tilgang, navnlig gennem gennemførelse af princippet om politik først baseret på en udvidet politikramme, der også omfatter Europa-Parlamentets beslutninger (artikel 7), og på en inklusiv dialog, mulighed for, at udvalget kan mødes i forskellige formater med ansvar for specifikke interventionsområder såsom geografiske og tematiske tiltag og tiltag vedrørende hurtig reaktion, og for, at medlemsstaterne vil kunne anmode om undersøgelse af ethvert andet spørgsmål, der vedrører gennemførelsen af forordningen, navnlig for så vidt angår flerårige programmeringsdokumenter, herunder midtvejs- eller ad hoc-revisioner og -evalueringer — opfyldelse af instrumentets mål sikres desuden via en række udgiftsmål, som med undtagelse af målet for ODA er indføjet i betragtningerne og har til formål at sikre, at midlerne fordeles på følgende måde: mindst 93 % som ODA, 30 % til klimamål, mindst 85 % af tiltagene til ligestilling mellem kønnene, hvoraf mindst 5 % skal øremærkes til kvinder og piger, mindst 20 % af ODA til social inklusion og menneskelig udvikling og op til et loft på 5 % til grænseoverskridende samarbejde inden for finansieringsrammen for naboskabsområdet. NDICI — et globalt Europa vil også bidrage til den FFR's overordnede biodiversitetsmål (betragtning 48) — instrumentet vil endvidere bidrage til Unionens samlede reaktion på udfordringer, behov og muligheder vedrørende migration og tvangsfordrivelse på en måde, der er sammenhængende med og komplementær til Unionens migrationspolitik, navnlig eftersom vejledende 10 % af finansieringsrammen for NDICI vil blive øremærket til tiltag til støtte for styring og forvaltning af irregulær migration og tvangsfordrivelse og også til tiltag til at håndtere de grundlæggende årsager hertil — det eksterne lånemandat vil blive forlænget (artikel 49, stk. 1), og aktiverne overføres til den fælles hensættelsesfond (artikel 31, stk. 8) — den nye Europæiske Fond for Bæredygtig Udvikling Plus (»EFSD+«), som bygger på sin forgænger, Den Europæiske Fond for Bæredygtig Udvikling (EFSD), oprettes og kan sammen med garantien for foranstaltninger udadtil yde støtte til finansierings- og investeringstransaktioner i form af tilskud, budgetgarantier og finansielle instrumenter i partnerlande i de geografiske områder, der er omfattet af NDICI — et globalt Europa, og til transaktioner hos de støttemodtagere, der er omfattet af instrumentet til førtiltrædelsesbistand III — Den Europæiske Investeringsbanks rolle præciseres yderligere, og banken får til opgave at gennemføre et eksklusivt særligt investeringsvindue for transaktioner med statslige modparter og ikkekommercielle ikkestatslige modparter og, hvor det er relevant, yderligere ikkeeksklusive særlige vinduer for transaktioner med kommercielle ikkestatslige modparter og transaktioner til fremme af udenlandske direkte investeringer, handel og internationalisering af partnerlandenes økonomier — en samlet tilgang til finansiering af tiltag i naboskabsområdet sikres yderligere gennem tilføjelse af bestemmelser om de særlige mål for naboskabsområdet (artikel 18, flyttet fra bilag II) og om flerlandeprogrammer (artikel 21) — fastlæggelse af tiltag og foranstaltninger, der ikke kan støttes i henhold til NDICI (udelukkede aktiviteter i artikel 29) — angivelse i betragtningerne af anvendelse af en stødpude til nye udfordringer og prioriteter og af mulighed for at suspendere bistand i tilfælde af forringelse af demokratiet, menneskerettighederne eller retsstatsforholdene i tredjelande — fastlæggelse af en række vigtige resultatindikatorer, som er vejledende, og som skal være en hjælp til at måle Unionens bidrag til opfyldelsen af forordningens specifikke mål (bilag VI) — anvendelse af forordningen med tilbagevirkende kraft fra den 1. januar 2021 (artikel 27, stk. 4, og artikel 50 samt betragtning 60 og 85).